
Kurkumin feldolgozási stabilizáló hatékonyságának és hatásmechanizmusának tanulmányozása Phillips típusú polietilénben

Kulcsszavak: kurkumin; polietilén; feldolgozási stabilizálás;
A poliolefinek stabilizálására alkalmazott ipari szintetikus fenolos antioxidánsok reakciótermékeinek az emberi szervezetre gyakorolt tisztázatlan hatása miatt előtérbe kerülta természetes antioxidánsok stabilizátorokként való alkalmazásának lehetősége. A Curcumalonga fűszernövény, illetve a belőle kinyerhető kurkumin antioxidatív és egészségre kedvező hatása régóta ismert, pontos hatásmechanizmusa azonban máig nem tisztázott teljes mértékben. Korábbi kutatásaink során fény derült arra, hogy a kurkumin stabilizáló hatást fejt ki a polietilénre is, de a hagyományos ipari fenolos antioxidánsokétól eltérő hatásmechanizmussal rendelkezik.
Jelen munkánk során többszöri extrúzión átesett mintákon elvégzett vizsgálatokkal tanulmányoztuk a kurkumin koncentrációjának hatását a polietilén feldolgozási stabilitására. Phillips típusú polietilénben 5 – 1000 ppmkurkumint vizsgáltunk 1000 és 2000 ppmfoszfonitos antioxidánssal társítva. A polimer funkciós csoportjait FT-IR spektroszkópiával határoztuk meg, a reológiai jellemzőket a folyásindexszel (MFI), a maradék termooxidatív stabilitást a 200 °C-on mért oxidációs indukciós idővel (OIT) és a színt a sárgasági indexszel (YI) jellemeztük.
Modellkísérleteket végeztünk a kurkumin reakciómechanizmusának feltárására. A kurkumint a polietilén feldolgozása során képződő gyöktípusokkal (szén-centrumú, oxi- és peroximodellgyökkel) és hidroperoxid modellvegyülettel reagáltattuk 200 °C-on, majd a képződő reakciótermékeket minőségi és mennyiségi analízisnek vetettük alá. Az analízishez UV-VIS, HPLC és HPLC-MS módszereket alkalmaztunk.
A kutatás során feltártuk a kurkumin hagyományos szintetikus fenolos antioxidánsokhozképest eltérő viselkedésének okát a feldolgozási körülmények között, meghatároztuk az optimális hatékonyságú kurkumin/foszfonit összetételt és javaslatot tettünk egyiparilag alkalmazható receptúrára.



